CELEX: 32020R1209
Language: bg
Date: 2020-08-13 00:00:00
Title: Регламент за изпълнение (ЕС) 2020/1209 на Комисията от 13 август 2020 година за изменение на Регламент за изпълнение (ЕС) № 1352/2013 за установяване на формулярите, предвидени в Регламент (ЕС) № 608/2013 на Европейския парламент и на Съвета относно защитата на правата върху интелектуалната собственост, осъществявана от митническите органи

21.8.2020   
               
               
                  BG
               
               
                  Официален вестник на Европейския съюз
               
               
                  L 274/3
               
            
         РЕГЛАМЕНТ ЗА ИЗПЪЛНЕНИЕ (ЕС) 2020/1209 НА КОМИСИЯТА
         от 13 август 2020 година
         за изменение на Регламент за изпълнение (ЕС) № 1352/2013 за установяване на формулярите, предвидени в Регламент (ЕС) № 608/2013 на Европейския парламент и на Съвета относно защитата на правата върху интелектуалната собственост, осъществявана от митническите органи
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) № 608/2013 на Европейския парламент и на Съвета от 12 юни 2013 година относно защитата на правата върху интелектуалната собственост, осъществявана от митническите органи, и за отмяна на Регламент (ЕО) № 1383/2003 на Съвета (1), и по-специално член 6, параграф 1 и член 12, параграф 7 от него,
         като има предвид, че:
         
                     (1)
                  
                  
                     С Регламент за изпълнение (ЕС) № 1352/2013 на Комисията (2) се установяват формулярите, с които се подават заявлението по член 6 от Регламент (ЕС) № 608/2013 за искане на намеса на митническите органи по отношение на стоки, за които се предполага, че нарушават права върху интелектуалната собственост, и искането по член 12 от същия регламент за удължаване на периода, в рамките на който митническите органи трябва да предприемат намеса („формулярите“).
                  
               
                     (2)
                  
                  
                     Предвид въвеждането на митническия портал на ЕС за търговци формулярите трябва да бъдат актуализирани, за да могат да бъдат подавани по електронен път. Важно е подателите и техните представители да бъдат идентифицирани по уникален начин, за да се осигури сигурен достъп до този портал. За целта в полето за подателя и представителя във формулярите ще трябва задължително да се посочва регистрационният и идентификационен номер на икономическите оператори (EORI номер).
                  
               
                     (3)
                  
                  
                     Системата за EORI вече предоставя уникални идентификационни номера на икономическите оператори. Уместно е тази система да се прилага и за лицата, които не са икономически оператори по смисъла на член 6, параграф 1, буква а) от Делегиран регламент (ЕС) № 2015/2446 на Комисията (3).
                  
               
                     (4)
                  
                  
                     По силата на Регламент (ЕС) № 386/2012 на Европейския парламент и на Съвета (4), и по-специално член 2, параграф 2, буква б) от него, на Службата на Европейския съюз за интелектуална собственост (EUIPO) се възлага задачата да събира, анализира и разпространява съответните обективни, съпоставими и надеждни данни относно нарушенията на правата на интелектуална собственост.
                  
               
                     (5)
                  
                  
                     В съответствие с член 5, параграф 1, буква б) от Регламент (ЕС) № 386/2012 Комисията изпраща на EUIPO всякаква информация, предоставена от държавите членки в съответствие с член 31, параграф 2 от Регламент (ЕС) № 608/2013 и свързана с отлагането на вдигането или със задържането на стоки, за които се подозира, че нарушават права върху интелектуалната собственост.
                  
               
                     (6)
                  
                  
                     За да може да бъде извършен по-задълбочен анализ на данните за нарушения и за да се придобие по-добра представа за географския обхват и въздействието на нарушенията, е важно отлагането на вдигането на такива стоки и задържането им да може да бъде приписано на притежателя на решението. Важно е също така, още при подаването на формулярите това лице да бъде уведомено, че личните му данни ще бъдат предоставени на EUIPO, и да даде съгласието си за това. Поради това формулярите трябва да бъдат съответно актуализирани.
                  
               
                     (7)
                  
                  
                     Поради влизането в сила на регламенти (ЕС) 2016/679 (5) и (ЕС) 2018/1725 (6) на Европейския парламент и на Съвета позоваванията във формулярите на разпоредбите за защита на данните трябва да бъдат актуализирани.
                  
               
                     (8)
                  
                  
                     Като се има предвид, че в съответствие с член 31 от Регламент (ЕС) № 608/2013 всякакъв обмен между държавите членки и Комисията на данни за решенията, свързани със заявления и задържания, следва да бъде извършван чрез централната база данни на Комисията и че тази база данни трябва да бъде пригодена към новите формуляри, измененията на приложения I — III към Регламент за изпълнение (ЕС) № 1352/2013 следва да се прилагат от 15 септември 2020 г.
                  
               
                     (9)
                  
                  
                     Поради това Регламент за изпълнение (ЕС) № 1352/2013 следва да бъде съответно изменен.
                  
               
                     (10)
                  
                  
                     Европейският надзорен орган по защита на данните беше консултиран в съответствие с член 42, параграф 1 от Регламент (ЕС) № 2018/1725 и представи становището си на 24 юни 2020 г.
                  
               
                     (11)
                  
                  
                     Мерките, предвидени в настоящия регламент, са в съответствие със становището на Комитета по Митническия кодекс,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Регламент за изпълнение (ЕС) № 1352/2013 се изменя, както следва:
            
                        1)
                     
                     
                        приложение I се заменя с текста в приложение I към настоящия регламент;
                     
                  
                        2)
                     
                     
                        приложение II се заменя с текста в приложение II към настоящия регламент.
                     
                  
                        3)
                     
                     
                        приложение III се изменя в съответствие с приложение III към настоящия регламент.
                     
                  
         
            Член 2
            Настоящият регламент влиза в сила на двадесетия ден след деня на публикуването му в Официален вестник на Европейския съюз.
            
            Той се прилага от 15 септември 2020 г.
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 13 август 2020 година.
            
               
                  За Комисията
               
               
                  Председател
               
               Ursula VON DER LEYEN
            
         
         
            (1)  ОВ L 181, 29.6.2013 г., стр. 15.
         
            (2)  Регламент за изпълнение (ЕС) № 1352/2013 на Комисията от 4 декември 2013 г. за установяване на формулярите, предвидени в Регламент (ЕС) № 608/2013 на Европейския парламент и на Съвета относно защитата на правата върху интелектуалната собственост, осъществявана от митническите органи (ОВ L 341, 18.12.2013 г., стр. 10).
         
            (3)  Делегиран регламент (ЕС) № 2015/2446 на Комисията от 28 юли 2015 г. за допълнение на Регламент (ЕС) № 952/2013 на Европейския парламент и на Съвета за определяне на подробни правила за някои от разпоредбите на Митническия кодекс на Съюза (ОВ L 343, 29.12.2015 г., стр. 1).
         
            (4)  Регламент (ЕС) № 386/2012 на Европейския парламент и на Съвета от 19 април 2012 г. за възлагане на Службата за хармонизация във вътрешния пазар (марки, дизайни и модели) на задачи, свързани с гарантирането на спазването на правата на интелектуална собственост, включително обединяването на представители на публичния и частния сектор в Европейска обсерватория за нарушенията на правата на интелектуална собственост (ОВ L 129, 16.5.2012 г., стр. 1).
         
            (5)  Регламент (ЕС) 2016/679 на Европейския парламент и на Съвета от 27 април 2016 г. относно защитата на физическите лица във връзка с обработването на лични данни и относно свободното движение на такива данни и за отмяна на Директива 95/46/ЕО (Общ регламент относно защитата на данните) (ОВ L 119, 4.5.2016 г., стр. 1).
         
            (6)  Регламент (ЕС) 2018/1725 на Европейския парламент и на Съвета от 23 октомври 2018 г. относно защитата на физическите лица във връзка с обработването на лични данни от институциите, органите, службите и агенциите на Съюза и относно свободното движение на такива данни и за отмяна на Регламент (ЕО) № 45/2001 и Решение № 1247/2002/ЕО (ОВ L 295, 21.11.2018 г., стр. 39).
      
      
         
            ПРИЛОЖЕНИЕ I
            
               
                  
                     „ПРИЛОЖЕНИЕ I
                     
                        
                     
                        
                     
                        
                     
                        
                     
                        
                     
                        
                     
                        
                     
                        
                     
                        
                     
                        
                  
               “
         
      
      
         
            ПРИЛОЖЕНИЕ II
            
               
                  
                     „ПРИЛОЖЕНИЕ II
                     
                        
                     
                        
                     
                        
                     
                        
                  
               “
         
      
      
         
            ПРИЛОЖЕНИЕ III
            
               
                  
                     „ПРИЛОЖЕНИЕ III
                     Приложение III към Регламент за изпълнение (ЕС) № 1352/2013 се изменя, както следва:
                     
                                 1)
                              
                              
                                 Част I се изменя, както следва:
                                 
                                             а)
                                          
                                          
                                             в бележката относно попълването на клетка 1 („Подател“) текстът се заменя със следното:
                                             „В тази клетка се въвеждат данните на подателя на заявлението. В нея се съдържа информация за името и пълния адрес на подателя, неговия регистрационен и идентификационен номер на икономически оператор (EORI номер), който представлява уникален за Съюза номер, даден на подателя от митнически орган в държава членка, неговия телефонен номер, номера на мобилния телефон или факс и неговия адрес на електронна поща. Подателят може също така да въведе по целесъобразност своя данъчен идентификационен номер, всеки друг национален регистрационен номер и адреса на уебсайт си.“;
                                          
                                       
                                             б)
                                          
                                          
                                             в бележката относно попълването на клетка 4 („Представител, подаващ заявлението от името на подателя“) текстът се заменя със следното:
                                             „Когато заявлението се подава посредством представител, данните на представителя се вписват в тази клетка. В нея се съдържа информация за името и пълния адрес на представителя, неговия регистрационен и идентификационен номер на икономически оператор (EORI номер), който представлява уникален за Съюза номер, даден на представителя от митнически орган в държава членка, неговия телефонен номер, номера на мобилния телефон или факс и неговия адрес на електронна поща. Представителят може също така да въведе по целесъобразност името на дружеството, в което работи, и адреса на уебсайта на дружеството. Заявлението съдържа доказателство за правомощията на представителя да действа като такъв в съответствие със законодателството на държавата членка, в която се подава заявлението, и съответстващата клетка се отмята.“;
                                          
                                       
                           
                                 2)
                              
                              
                                 Част II се заменя със следното:
                                 „II.   СПЕЦИФИКАЦИИ НА КЛЕТКИТЕ ОТ ФОРМУЛЯРА НА ИСКАНЕТО ЗА УДЪЛЖАВАНЕ, ИЗЛОЖЕН В ПРИЛОЖЕНИЕ II, КОИТО СЕ ПОПЪЛВАТ ОТ ПРИТЕЖАТЕЛЯ НА РЕШЕНИЕТО
                                 Полетата на формуляра, отбелязани със знака (*), са задължителни и трябва да бъдат попълнени.
                                 В клетките с полета, които са отбелязани със знака „плюс“ (+), се попълва поне едно от тези полета.
                                 Не се въвеждат данни в клетките, отбелязани с думите „За служебно ползване“.
                                 Клетка 1:Данни на притежателя на решението
                                 Данните на притежателя на решението се вписват в тази клетка.
                                 Клетка 2: Представител на притежателя на решението
                                 Когато заявлението се подава от представител от името на притежателя на решението, данните на представителя се вписват в тази клетка. В нея се съдържа информация за името и пълния адрес на представителя, неговия регистрационен и идентификационен номер на икономически оператор (EORI номер), който представлява уникален за Съюза номер, даден на представителя от митнически орган в държава членка, неговия телефонен номер, номера на мобилния телефон или факс и неговия адрес на електронна поща. Представителят може също така да въведе по целесъобразност името на дружеството, в което работи, и адреса на уебсайта на дружеството. Ако не е предоставено с първоначалното заявление, искането трябва да съдържа доказателство за правомощията на представителя да действа като такъв в съответствие със законодателството на държавата членка, в която е взето първоначалното решение, и съответстващата клетка се отмята.
                                 Клетка 3: Искане за удължаване
                                 В тази клетка се вписва регистрационният номер на заявлението, включително първите две цифри от двубуквения код на държавите членки по ISO. Притежателят на решението посочва също така дали иска промяна на информацията, съдържаща се в заявлението, чрез отметка в съответната клетка.
                                 Клетка 4: Подпис
                                 В клетка 4 притежателят на решението или представителят на притежателя на решението вписва мястото и датата на попълване на искането и се подписва. Името на подписващия се изписва с главни печатни букви.“
                              
                           
               “